Scorpion (Mortal Kombat)

**Scorpion** on fiktiivinen henkilö *[[Mortal Kombat]]* -tappelupelisarjassa.

## Elämäkerta

### Varhaiset vaiheet ja kosto
Scorpion oli Shirai Ryu-klaanin parhaimman ninjan, Hanzo Hasashin, koodinimi. Hänen isänsä oli klaanin entinen jäsen ja oli neuvonut poikaansa olemaan liittymättä klaaniin sillä hän ei halunnut poikansa elävän tappajana. Hanzo ei kuitenkaan totellut isäänsä vaan liittyi klaaniin taatakseen vaimolleen ja pojalleen kunnollisen elämän. Tämä ei kuitenkaan toteutunut sillä Quan Chi palkkasi Hanzon etsimään erästä Himalajalle piilotettua karttaa. Hän palkkasi myös Lin Kuei-klaanista, Shirai Ryun vihollisilta, Sub-Zeron, jonka lähetti suorittamaan samaa tehtävää.

Sekä Scorpion että Sub-Zero löysivät kartan, mutta joutuivat vastatusten. He taistelivat ja Sub-Zero voitti jättäen Scorpionin ruumiin taakseen. Scorpionin sielu joutui Netherealmiin ja hänestä tuli aave. Palatessaan takaisin maan päälle, hän sai selville, että Lin Kuei oli teurastanut hänen koko klaaninsa ja perheensä hänen ollessa Netherealmissa. Täynnä vihaa hän vannoi tappavansa Sub-Zeron kostona kuolemastaan.

Scorpion tapasi Sub-Zeron seuraavan kerran Netherealmissa tämän ollessa Raidenin määrämällä tehtävällä palauttaa Shinnokin amuletti Quan Chilta. Kaksikko taisteli, mutta Sub-Zero voitti jälleen ja pakeni tämän elävän kuolleen tappajan raivoa. Palattuaan Earthrealmiin, Sub-Zero kutsuttiin osallistumaan Shang Tsungin Mortal Kombat turnaukseen tietämättä, että myös Scorpion oli kutsuttu.

Kaksikko tapasi Shang Tsungin veneellä, missä Scorpion tarttui Sub-Zeron kurkkuun sanoen *"Sinä tapoit minut kylmäverisesti tasan kaksi vuotta sitten, mutta demonit ovat antaneet minun kostaa kuolemani. Voisin tappaa sinut tässä ja nyt, mutten ole murhaaja. Tapaamme turnauksessa ja silloin, Lin Kuei, sinä tulet maksamaan elämälläsi".*

Scorpion ja Sub-Zero eivät kuitenkaan kohdanneet turnauksessa vaan sen päätöshetkillä. Todistaen olevan liian voimakas Lin Kuein soturille, Scorpion viilsi vihollisensa kuoliaaksi ja näin kosti oman kuolemansa. Tämän tehtyään, hän syttyi liekkeihin ja palasi Netherealmiin.

### Sub-Zero palaa takaisin
Vuotta myöhemmin Scorpion sai tietää, että Sub-Zero aikoi osallistua toiseen turnaukseen. Vihoissaan siitä, että hänen murhaajansa oli jostain syystä palannut ja hänen verikostonsa ei ollut onnistunut, Scorpion seurasi Sub-Zeroa Outworldiin, missä Shao Kahn piti toisen turnauksen. Turnauksen ollessa käynnissä, Scorpion näki Sub-Zeron taistelemassa. Scorpion myös näki verivihollisensa säästävän vastustajan hengen ja ihmetteli, miten tästä oli tullut niin armelias. Hän saikin tietää, että tämä Sub-Zero oli alkuperäisen Sub-Zeron pikkuveli, joka oli lähetetty viimeistelemään veljeltään kesken jäänyt tehtävä. Scorpion vannoi ettei vahingoittaisi tätä uutta Sub-Zeroa ja tulisi suojelemaan häntä korvaukseksi siitä, että oli tappanut hänen isoveljensä, joka oli nyt muuttunut Noob Saibotiksi. Tämän luvattuaan hänet kutsuttiin takaisin Netherealmiin tuomittavaksi.

Kun Shao Kahn hyökkäsi Earthrealmiin, hän yritti samalla epäonnistuen vallata Netherealmin ja Scorpion pääsi samalla vapaaksi karaten Earthrealmiin. Hän ei ollut uskollinen kenellekään eikä huolinut ystäviä eikä vihollisia. Shao Kahn kuitenkin tunnisti Scorpionin mahtavat kyvyt ja värväsi hänet joukkoihinsa. Scorpionin uskollisuus Kahnia kohtaan loppui pian, Scorpionin saadessa tietää, että Sub-Zero, jota oli luvannut olla vahingoittamatta, taisteli Kahnia vastaan Earthrealmin joukoissa. Scorpion kääntyi Kahnia vastaan ja liittoutui Earthrealmin sotureiden kanssa, jotka tuhosivat Kahnin joukot, mikä johti Earthrealmin palautumiseen normaaliksi ja Scorpionin joutumiseen takaisin Netherealmiin.

### Uusi kosto
Myöhemmin Scorpion sai tietää, että myös nuorempi Sub-Zero oli ollut osallisena perheensä ja klaaninsa murhassa. Quan Chi lupasi hänelle elämän, mikäli Scorpion auttaisi taistelussa jumalten vanhimpia vastaan. Scorpion suostui ainoastaan saadakseen kohdata Sub-Zeron taistelussa. He lopulta tapasivatkin ja kaksikko aloitti taistelunsa, jonka nuori Sub-Zero veljensä tapaan hävisi. Scorpionin ollessa viimeistelemässä tappoaan, Quan Chi ilmestyi hänen luokse paljastaen, että oli itse vastuussa murhista. Scorpion ei kyennyt sanomaan mitään ja Quan Chi alkoi taikoa häntä takaisin Netherealmiin. Scorpion kuitenkin otti Quan Chistä kiinni ja vei tämän mukanaan.

Quan Chin juututtua Netherealmiin, hän joutui Scorpionin jahtaamaksi ja kiduttamaksi. Quan Chilla ei ollut mahdollisuuksia paeta sillä hänen voimansa olivat heikentyneet Netherealmissa ja Scorpionin puolestaan vahvistuneet. Quan Chi onnistui kuitenkin tehdä sopimuksen oni Drahminin ja Molochin, jotka lupasivat suojella häntä mikäli Quan Chi veisi heidät Netherealmista. Kaksikon pitäessä Scorpionia poissa tieltä, Quan Chi onnistui pakenemaan portaalin kautta, mutta Scorpion onnistui seuraamaan häntä. He jatkoivat kissa-hiiri leikkiä kunnes Scorpion joutui Drahminin ja Molochin väijytykseen. Kaksikko heitti hänet soulnadoon uskoen, että tämä tappaisi ninjan.

Scorpion kuitenkin pakeni ennen kuin soulnado olisi repinyt hänet kappaleiksi. Hän tapasi jumalten vanhimmat, joihin hän ei ollut koskaan uskonut, ja muuttui henkisesti. Hän myös todisti Raidenin uhrauksen taistelussa Onagaa vastaan. Jumalten vanhimmat olivat tietoisia hänen yliluonnollisista kyvyistään ja tekivät Scorpionista *Jumalten vanhimpien mestarin*. He antoivat Scorpionille tehtäväksi etsiä ja tuhota Onaga, ennen kuin hän ehtisi tuhota kaikki maailmat. Hän taistelikin Onagaa vastaan muttei onnistunut tuhoamaan tätä lopullisesti. Mortal Kombat: Armageddonissa Scorpion tekee sopimuksen jumalten vanhimpien kanssa palvelevansa heitä, jos he herättäisivät henkiin vaimonsa ja poikansa sekä klaaninsa jäsenet. Näin tapahtuikin, mutta heistä kaikista tulikin kuolemattomia olentoja. Raivoissaan Scorpion etsii keinoa tuhota jumalten vanhimmat mahdollisuutena estää Armageddon ottamalla itselleen Blazen voimat, jotka oli alun perin tarkoitettu Tavenille tai Daegonille. Taven kuitenkin kukistaa Scorpionin ja myöhemmin Sub-Zero tappaa Scorpionin Armageddonin taistelussa. Scorpionin vaihtoehtoisessa Armageddonin lopetuksessa hän kukisti Blazen ja voimillaan herätti klaaninsa, vaimonsa ja lapsensa henkiin. Quan Chi kuitenkin sieppasi Scorpionin pojan Netherealmiin ja Scorpion määräsi klaaninsa etsimään poikansa ja tappamaan Quan Chin.

*[[Mortal Kombat vs. DC Universe]]* -pelissä Scorpion yritti hyökätä Sub-Zeron kimppuun mutta Liu Kang esti sen. Scorpion taisteli Liu Kangia vastaan, mutta hävisi tälle. Scorpion joutui myöhemmin keltaisen auran ympäröimäksi ja siirtyi DC Universen maailmaan kohdaten Batmanin tämän lepakkoluolassaan ja taisteli häntä vastaan luullen häntä Sub-Zeroksi, mutta Batman kukisti Scorpionin taistelussa ja vangitsi tämän, mutta Scorpion onnistui pakenemaan Jokerin ja Liu Kangin aiheuttaman hämmingin avulla. Scorpion siirtyi Netherealmiin, jossa hän taisteli Sub-Zeroa vastaan ja Quan Chin vapauduttua vankeudestaan maailmojen yhdistymisen seurauksena hän käski Scorpionia etsimään Kitanan. Scorpion siirtyi Gothamiin ja kohtasi Jokerin kukistaen hänet taistelussa, mutta jätti Jokerin eloon. Myöhemmin Scorpion kohtasi Ihmenaisen Themyscirassa ja kukisti hänet taistelussa. Myöhemmin Scorpion kohtasi Teräsmiehen Metropolisissa ja onnistui voittamaan tämän taistelussa. Scorpion onnistui löytämään Kitanan ja kukisti hänet taistelussa kutsuen Quan Chin paikalle, joka otti voimillaan Kitanan mielen hallintaansa. Quan Chi määräsi Scorpionin, Barakan ja Shang Tsungin houkuttelemaan Kapteeni Marvelin Netherealmiin ja vei Kitanan Raidenin luo. Scorpion taisteli Kapteeni Marvelia vastaan Netherealmissa, mutta hävisi taistelun. Scorpion oli myöhemmin läsnä Quan Chin palauttaessa Kitanan entiselleen ja pyytäessä Raidenia auttamaan tilanteen ratkaisemiseksi. Scorpion yhdessä Sub-Zeron kanssa taistelivat Lex Luthoria ja Kissanaista vastaan Wu Shin akatemiassa, mutta hävisivät taistelun. Scorpion myöhemmin taisteli Salamaa vastaan, mutta menetti tajuntansa taistelussa ja myöhemmin havahduttuaan todisti, kuinka Raiden kukisti Dark Kahnin Teräsmiehen avulla ja palautti maailmat entiselleen.  

Vuoden 2011 *[[Mortal Kombat (vuoden 2011 videopeli)|Mortal Kombat]]* pelissä Scorpion toimii Quan Chin palvelijana ollen tietämätön että hän oli syyllinen klaaninsa ja perheensä murhiin Lin Kuein lisäksi. Scorpion voitti taistelussa Kung Laon ja Nightwolfin sekä Cyraxin ja Sektorin. Myöhemmin Scorpion taistelee Sub-Zerota vastaan Netherrealmissa voittaen hänet. Huolimatta siitä, että Raiden lupasi elvyttää Scorpionin klaanin jos tämä säästäisi Sub-Zeron hengen, Quan Chi näytti Scorpionille kuvia menneisyydestä, jossa Sub-Zero tappoi hänen klaaninsa jäseniä, jolloin Scorpion raivostui tappaen Sub-Zeron ja toi tämän pääkallon ja selkärangan Shang Tsungin palatsiin. Myöhemmin Scorpion taisteli Liu Kangia vastaan, mutta hävisi tälle. Myöhemmin Sub-Zeron nuorempi veli kohtaa Scorpionin Mortal Kombat-turnauksessa ja voittaa tämän. Sub-Zero nuorempi aikoi tappaa Scorpionin aikeenaan kostaa veljensä kuolema, mutta Sub-Zero vangittiin ja hänet muutettiin kyborgiksi. Myöhemmin Scorpion yritti estää Raidenia puhumasta Quan Chille Netherealmissa ja taisteli tätä vastaan, mutta Raiden kukisti hänet. Scorpionin kohtalo jäi avoimeksi pelin lopussa, mutta oletettavasti hän jäi Quan Chin orjaksi.

*[[Mortal Kombat X]]* -pelissä Scorpion toimii edelleen Quan Chin palvelijana. Scorpion hyökkäsi Sonyan tiimin kimppuun tappaen kaikki tiimin jäsenet, mutta Johnny Cage onnistui potkaisemaan Scorpionin pois helikopterista. Sonya onnistui myöhemmin kukistamaan Scorpionin taistelussa Quan Chin linnoituksen lähellä. Raiden onnistuu Quan Chin loitsua hyväksikäyttäen muuttamaan Scorpionin takaisin ihmiseksi. *Mortal Kombat X* -pelin sarjakuvaversiossa selviää, että Scorpion palattuaan takaisin ihmiseksi oli yrittänyt itsemurhaa, mutta Kenshi oli estänyt tämän ja neuvonut Scorpionia jatkamaan elämäänsä. Scorpion muodostaa uudelleen Shirai Ryu-klaanin ja hän myöhemmin pelasti Kenshin hengen tappamalla Hsu Haon heittämällä miekkansa tämän kyberneettiseen sydämeen ja murskaamalla tämän kallon. Tämän jälkeen Scorpion alkaa kouluttamaan Kenshin poikaa Takedaa. Raiden oli myöhemmin luovuttanut Scorpionille Netherealmin Kamidogun säilytettäväksi. Myöhemmin Scorpion kauhukseen todisti, kuinka yksi hänen oppilaistaan Forrest Fox, jonka mielen Havik oli ottanut valtaansa surmasi tämän klaanin jäseniä, kunnes Takeda pelasti Scorpionin hengen tappamalla Foxin. Myöhemmin Scorpion joutui taistelemaan Havikin loitsun vallassa olleita Raidenia ja Sub-Zeroa vastaan. Myöhemmin Scorpion lähti hakemaan Shujinkon hallussa ollutta Kamidogua ja kohtasi Havikin joka keskusteli hänen kanssaan tämän menneisyydestä. Myöhemmin Havik tappoi Scorpionin Takedan nähden, mutta Scorpion syntyi uudelleen ja kosti Havikille kuolemansa mestaamalla tämän ja toimittaen hänen päänsä Netherealmiin onnistuen pakenemaan Quan Chin apulaisia Molochia ja Drahminia. 

Myöhemmin Scorpion kohtaa nuoremman Sub-Zeron ja ehdottaa liittoa heidän klaaniensa välillä, mutta Frost hyökkää hänen kimppuunsa. Scorpion kukistaa Sub-Zeron taistelussa ja on aikeissa tappaa tämän kunnes Sub-Zero jäädyttää Frostin. Scorpion saa tietää nuoremmalta Sub-Zerolta totuuden klaaninsa kuolemasta Quan Chin toimesta ja pyytää tältä anteeksi vanhemman Sub-Zeron tappamista. Scorpion ilmestyy pakolaisleirille, jossa Quan Chitä pidetään vankina ja kukistaa Sonyan, Kenshin ja Johnnyn matkatessaan väkisin Quan Chin luo. Scorpion syyttää Quan Chita valehtelusta, mikä sai hänet tappamaan vanhemman Sub-Zeron ja Scorpion tappaa Quan Chin katkaisemalla miekallaan tämän kaulan kostaakseen klaaninsa kuoleman. Shinnokin kukistettua Scorpionin tämä kertoi Cassien tiimille Shinnokin sijainnin.

*[[Mortal Kombat 11]]* -pelissä Kronika tuo menneisyyden Scorpionin aikamyrskyn avulla nykyaikaan. Menneisyyden Scorpion taistelee Liu Kangia ja Kung Laoa vastaan Wu Shin Akatemiassa, mutta häviää heille, minkä jälkeen Scorpion pakenee. Myöhemmin tulevaisuuden Scorpion matkaa Sub-Zeron kanssa pysäyttämään Kronikan puolelle liittoutuneen Frostin ja uudelleenrakennetun Sektorin kukistaen taistelussa Noob Saibotin. Myöhemmin Scorpion tarjosi Raidenille ja tämän joukoille turvapaikan tulipuutarhassaan. Scorpion matkasi Sub-Zeron kanssa pelastamaan Kharonin D'Vorahilta ja taisteli menneisyyden itseään vastaan yrittäen vakuuttaa tämän liittymään Raidenin puolelle, kun D'Vorah haavoitti tulevaisuuden Scorpionia kuolettavasti tappaen tämän. Menneisyyden Scorpion ilmestyy Raidenin luokse kertoen tälle saman, minkä tulevaisuuden Scorpion sanoi hänelle. Menneisyyden Scorpion joutuu taistelemaan Sub-Zerota vastaan, minkä jälkeen Raiden kiduttaa Scorpionia Shinnokin amuletilla. Raidenin tajuttua menneisyyden Scorpionin puhuneen totta hän paransi tämän vammat. Myöhemmin menneisyyden Scorpion avusti Raidenin joukkoja hyökkäyksessä Kronikan linnoitukseen. Pelin Aftermath-lisäosassa menneisyyden Scorpion ilmestyi Hanzon tulipuutarhaan kertomaan Sub-Zerolle tulevaisuuden itsensä kuolemasta. Shang Tsungin saavuttua paikalle Fujinin kanssa Scorpion aikoi taistella Shang Tsungia vastaan yhdessä Sub-Zeron kanssa mutta Fujin esti sen. Scorpion taisteli yhdessä Sub-Zeron kanssa Fujinia vastaan, mutta Fujin kukisti heidät molemmat.    

## Taidot
### Erikoisliikkeet
* **Bloody Spear**: Scorpion lähettää kädestään köyden, jonka päässä on kunai, joka tarttuu vihollisen rintaan, mikä mahdollistaa Scorpionin vetää vihollinen luokseen. Tämän liikkeen aikana hän usein huutaa "Get over here!" tai "Come here!". (MK, MKII, UMK3, MKT, MK4, MKG, MK:DA, MK:D, MK:SM, MK:A)
* **Hellfire Punch**: Scorpion teleporttaa vastustajansa taakse ja lyö tätä. (MK, MKII, UMK3, MKT, MK4, MKG,MK:D, MK:SM, MK:A)
* **Aerial Back Teleport Punch**: Scorpion suorittaa edellisen liikkeen ilmassa. (MKII, UMK3, MKT, MK4, MKG, MK:SM)
* **Leg Takedown**: Scorpion lyö vastustajansa jalkoja "jalkasaksilla". (MKII, MK:SM)
* **Air Throw**: Scorpion heittää vihollisensa ollessaan ilmassa (MKII, UMK3, MKT, MK4, MKG, MK:SM).
* **Breathe Fire**: Scorpion poistaa naamionsa paljastaen palavan pääkallonsa ja puhaltaa tulta vihollista päin. (MK4, MKG)
* **Hellfire**: Scorpion kutsuu Helvetin tulia polttamaan vastustajaansa. (MK:DA, MK:D, MK:A)
* **Backflip Kick**: Scorpion loikkaa ympäri taaksepäin polttaen samalla vihollista jaloillaan. (MK:DA, MK:D, MK:A)

### Lopetusliikkeet
* **Toasty!**: Scorpion poistaa naamionsa ja puhaltaa tulta vihollistaan päin polttaen hänet elävältä. Tämän jälkeen Dan Forden kuullaan sanovat "Toasty". (MK, MKII, UMK3, MKT, MK4, MKG, MK:SM).
* **Spear Slice**: Scorpion käyttää kunaitaan viiltääkseen vastustajansa kurkun ja lantion. (MKII, MKSM)

## Scorpion muissa medioissa
### Elokuvat
Scorpionilla on pieni rooli ensimmäisessä *[[Mortal Kombat (elokuva)|Mortal Kombat]]* -elokuvassa yhtenä Shang Tsungin alaisista, joka kuolee taistelussa Johnny Cagea vastaan. Elokuvassa hänen kädestään lähtevä köyteen sidottu kunai on muutettu eläväksi käärmeen kaltaiseksi olennoksi, joka kykenee lentämään rajatun matkan. Häntä esitti Chris Casamassa ja hänen äänenään toimi Ed Boon.

Vaikka Sub-Zero ja Scorpion taistelevat samalla puolella elokuvassa, Shang Tsung mainitsee heidän vihastaan toisiaan kohtaan.

Scorpion esiintyy myös lyhyesti *[[Mortal Kombat: Annihilation]]* -elokuvassa, jossa häntä näyttelee J. J. Perry. Tässä elokuvassa Scorpion kaappaa Kitanan taisteltuaan ensin nuoremman Sub-Zeron kanssa. Hänen käärmemäinen olentonsa on nyt muutettu kahdeksi pienemmäksi, joiden päät muistuttavat krokotiilia.

Animaatioelokuvassa *[[Mortal Kombat Legends: Scorpion’s Revenge]]* Scorpion todisti, kuinka Lin Kuei klaani tappoi hänen klaaninsa jäsenet ja murhasi hänen vaimonsa ja poikansa ja Scorpion kuoli Sub-Zeron lävistettyä tämän pään jääpuikolla. Scorpionin henki joutui Netherealmiin ja Moloch kidutti häntä, kunnes onnistui pakenemaan köysistään ja tappoi Molochin ja muita paikalla olleita demoneja. Tämän jälkeen Scorpion kohtasi Quan Chin, joka teki Scorpionista palvelijansa. Scorpion yritti Quan Chin käskystä varastaa Shinnokin amuletin Shang Tsungin saarelta, mutta Raiden sai Scorpionin luopumaan aikeistaan. Myöhemmin Scorpion esti Kanoa tappamasta Earthrealmin puolustajia tappamalla Kanon apulaiset ja kohdattuaan Sub-Zeron Scorpion hyökkäsi hänen kimppuunsa ja tappoi hänet lävistämällä hänet ja itsensä piikillä. Tämän jälkeen Quan Chi paljasti Scorpionille naamioituneensa Sub-Zeroksi ja ohjanneen tämän klaanin Scorpionin klaanin kimppuun ja olevansa itse syyllinen tämän klaanin ja perheen kuolemaan. Scorpion tajuttuaan totuuden irrottaa itsensä piikistä ja pelastaa Liu Kangin hengen tappamalla Goron vetämällä tämän pään irti kunainsa avulla. Scorpionin vaatiessa Quan Chitä luovutettavaksi hänelle Shang Tsung yrittää houkutella Scorpionin taistelemaan Liu Kangia vastaan, mutta Scorpion ottaa Shang Tsungin panttivangikseen ja pakottaa tämän julistamaan Liu Kangin turnauksen voittajaksi. Scorpion taistelee Quan Chitä vastaan ja onnistuu tappamaan hänet kostaakseen klaaninsa ja perheensä kuolemat. Hän kuoli itse temppelin tuhoutuessa ja palasi perheensä luokse tuonpuoleiseen.

Vuoden 2021 *[[Mortal Kombat (vuoden 2021 elokuva)|Mortal Kombat]]* -elokuvassa menneisyydessä Hanzo Hasashi todisti, kuinka Sub-Zeron johtama klaani hyökkäsi hänen klaaninsa kimppuun tappaen useimmat klaanin jäsenet ja Hanzon vaimon ja pojan. Hanzo onnistui tappamaan hyökkääjät, mutta kuoli itse Sub-Zeron tappamana, minkä seurauksena Hanzon sielu joutui Netherealmiin. Myöhemmin selvisi, että Hanzon tytär oli selvinnyt hengissä, ja Raiden pelasti tytön ottamalla tämän suojiinsa. Myöhemmin nykyajassa paljastui, että Cole Young on Hanzon jälkeläinen ja kykenee muinaisen ennustuksen mukaan estämään Outworldin voiton Earthrealmista kymmenennessä Mortal Kombat turnauksessa. Myöhemmin Cole onnistuttuaan herättämään omat erikoiskykynsä onnistui tappamaan Goron ja Mileenan taistelussa, ja Raiden antoi Colelle Hanzon vanhan kunain aseeksi. Taistellessaan Sub-Zeroa vastaan Colen veri osui kunaihin, minkä seurauksena Hanzon sielu vapautui Netherealmista. Hanzo ilmestyi paikalle kostonhimoisena haamuna Scorpionina auttaen Colea kukistamaan Sub-Zeron taistelussa, ja Scorpion tappoi Sub-Zeron tulihyökkäyksensä avulla kostaen oman kuolemansa. Tämän jälkeen Scorpion kiitti Colea vapauttamisestaan ja kehotti tätä huolehtimaan oman sukunsa veren jatkumisesta ennen lähtöään. Elokuvassa Scorpionia näytteli Hiroyuki Sanada.